SENA อย่างเจ๋ง กำไร Q2 โต 10 เท่าตัว! หลังรายได้จากการขายคอนโดฯ-ธุรกิจโซลาร์เพิ่มขึ้น
SENA อย่างเจ๋ง! กำไร Q2/59 โต 10 เท่าตัว! มาที่ 403.65 ลบ. จากปีก่อน 35.39 ลบ. เมื่อปีก่อน หลังรายได้จากการขายคอนโดฯ-ธุรกิจโซลาร์เพิ่มขึ้น ขณะที่ช่วง 6 เดือนแรกมีกำไร 555.60 ลบ. เพิ่มขึ้น 401% จากปีก่อนกำไร 110.81 ลบ. เตรียมจ่ายปันผล 0.19463 บ./หุ้น XD 23 ส.ค.59 กำหนดจ่าย 9 ก.ย.นี้
11 ส.ค. 2559

บริษัท เสนาดีเวลลอปเม้นท์ จำกัด (มหาชน) หรือ SENA รายงานผลการดำเนินงานไตรมาส 2/59 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 403.65 ล้านบาท หรือมีกำไรสุทธิ 0.354 บาทต่อหุ้น เพิ่มขึ้น 1041% จากช่วงเดียวกันของปีก่อนที่มีกำไรสุทธิ 35.39 ล้านบาท หรือมีกำไรสุทธิ 0.0454 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้จากการขายคอนโดมิเนียม บ้านเดี่ยว ทาวน์โฮม อาคารพาณิชย์ และรายได้กลุ่มธุรกิจโซลาร์เพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ555.60 ล้านบาท หรือ0.4873 บาทต่อหุ้น เพิ่มขึ้น 401% จากช่วงเดียวกันของปีก่อนที่มีกำไรสุทธิ 110.81 ล้านบาท หรือ 0.1421 บาทต่อหุ้น
นอกจากนี้ได้ประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 เป็นเงินสดจำนวน 0.19463 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่  23 ส.ค. 2559 และกำหนดจ่ายเงินปันผลในวันที่ 9 ก.ย. 2559